Virallinen lehti nro C 167 , 02/06/1997 s. 0094



A4-0148/97 Päätöslauselma komission vihreästä kirjasta «Koulutus - ammattikoulutus - tutkimus: kansainvälisen liikkuvuuden esteet» (KOM(96)0462 - C4-0580/96) Euroopan parlamentti, joka - ottaa huomioon komission vihreän kirjan (KOM(96)0462 - C4-0580/96), - ottaa huomioon Euroopan unionista tehdyn sopimuksen B artiklan ensimmäisen ja kolmannen luetelmakohdan ja EY:n perustamissopimuksen, 2 artiklan, 3 artiklan p alakohdan, 8 a, 126, 127 ja 130 g artiklan sekä työntekijöiden vapaaseen liikkuvuuteen, sijoittautumisoikeuteen ja palvelujen vapaaseen liikkuvuuteen liittyvät määräykset, - ottaa huomioon edellä mainittuja aloja koskevan johdetun oikeuden säädökset ((Ks. vihreä kirja, osa A, s. 4)), - ottaa huomioon vähintään kolmevuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21 päivänä joulukuuta 1988 annetun neuvoston direktiivin 89/48/ETY ((EYVL L 19, 24.1.1989, s. 16)) ja direktiiviä 89/48/ETY täydentävästä, ammatillisen koulutuksen tunnustamista koskevasta toisesta yleisestä järjestelmästä 18 päivänä kesäkuuta 1992 annetun neuvoston direktiivin 92/51/ETY ((EYVL L 209, 24.7.1992, s. 25)), - ottaa huomioon 14 päivänä maaliskuuta 1995 tehdyn Euroopan parlamentin ja neuvoston päätöksen 95/819/EY yhteisön SOKRATES- toimintaohjelmasta ((EYVL L 87, 20.4.1995, s. 10)), - ottaa huomioon 6 päivänä joulukuuta 1994 tehdyn neuvoston päätöksen 94/819/EY ((EYVL L 340, 29.12.1994, s. 8)) toimintaohjelmasta Euroopan yhteisön ammatillista koulutusta koskevan politiikan toteuttamiseksi, - ottaa huomioon 14 päivänä maaliskuuta 1995 tehdyn Euroopan parlamentin ja neuvoston päätöksen 95/818/EY Nuorten Eurooppa -ohjelman kolmannen vaiheen hyväksymisestä ((EYVL L 87, 20.4.1995, s. 1)), - ottaa huomioon komission muutetun ehdotuksen ((EYVL C 262, 20.9.1994, s. 27)) ja 15 päivänä joulukuuta 1994 tehdyn neuvoston päätöksen ((EYVL L 361, 31.12.1994, s. 90)) tutkimusta, teknologista kehittämistä ja esittelyä tutkijoiden koulutuksen ja liikkuvuuden alalla koskevan erityisen ohjelman hyväksymisestä, - ottaa huomioon 13. heinäkuuta 1995 antamansa päätöslauselman Italiassa työskentelevien vieraan kielen opettajien ("lettori¨) kansalaisuuteen perustuvasta, EY:n perustamissopimuksen 48 artiklan vastaisesta syrjinnästä ((EYVL C 249, 25.9.1995, s. 161)), - ottaa huomioon 22. syyskuuta 1995 antamansa päätöslauselman eurooppalaisen siviilipalvelun käyttöönotosta ((EYVL C 269, 16.10.1995, s. 232)), - ottaa huomioon direktiivin 89/48/ETY 13 artiklan mukaisesti laaditun komission kertomuksen Euroopan parlamentille ja neuvostolle korkeammasta koulutuksesta annettujen tutkintotodistusten tunnustamista koskevan yleisen järjestelmän soveltamisesta (KOM(96)0046 - C4-0194/96) ja sitä koskevan 11. huhtikuuta 1997 antamansa päätöslauselman ((Kyseisen päivän istunnon pöytäkirja, osa II, kohta 4)), - ottaa huomioon ehdotuksen Euroopan parlamentin ja neuvoston päätökseksi yhteisön Nuoret eurooppalaiset vapaaehtoiset -toimintaohjelmasta (KOM(96)0610 - C4-0681/96), - ottaa huomioon koulutusasioita käsittelevän neuvoston 6. toukokuuta 1996 tekemät päätelmät koulutusnimikkeiden akateemisen ja ammatillisen tunnustamisen välisestä synergiasta yhteisössä ((Lehdistötiedote 6802/96 (Presse 122), s. 27)), - ottaa huomioon neuvoston 15. heinäkuuta 1996 antaman päätöslauselman ammatillista koulutusta koskevien todistusten avoimuudesta ((EYVL C 224, 1.8.1996, s. 7)), - ottaa huomioon kulttuuri-, nuoriso- ja koulutusasioita sekä tiedotusvälineitä käsittelevän valiokunnan mietinnön ja tutkimusta, teknologista kehittämistä ja energia-asioita käsittelevän valiokunnan, työllisyys- ja sosiaaliasiain valiokunnan ja vetoomusvaliokunnan lausunnot (A4-0148/97), A. katsoo, että henkilöiden vapaa liikkuvuus Euroopan yhteisön sisällä ei vielä ole yhtä yleistä kuin pääomien, tavaroiden ja palveluiden liikkuvuus, B. katsoo, että kansalaisten vapaata liikkuvuutta vaikeuttavat esteet vaikuttavat kielteisesti yhteisön ohjelmien täytäntöönpanoon koulutuksen, ammatillisen koulutuksen ja tutkimuksen alalla, mikä vaikuttaa näiden ohjelmien tehokkuuteen ja uskottavuuteen, C. katsoo erityisesti, että sellaisen alueen luomista, jolla ei ole sisäisiä rajoja, pidetään perustamissopimuksessa yhtenä tärkeimmistä keinoista tasapainoisen ja kestävän taloudellisen ja sosiaalisen kehityksen edistämiseksi; tällainen alue ei saa rajoittua pelkästään taloudelliseen ulottuvuuteensa, D. katsoo, että valmistautuminen Euroopan työmarkkinoihin on yhä tärkeämpää uusien työllisyysmahdollisuuksien luomiseksi nuorille ihmisille, ja sen vuoksi mahdollisimman monella nuorella on toisin kuin nykyään oltava asuinpaikastaan, perhetaustastaan ja taloudellisista mahdollisuuksistaan riippumatta mahdollisuus osallistua EU:n vaihto-ohjelmiin, E. katsoo, että komission on laadittava kertomus perheiden sosiaalisen tilanteen vaikutuksesta siihen, miten opiskelijat osallistuvat koulutuksen, ammatillisen koulutuksen ja tutkimuksen alan yhteisön ohjelmiin, jotta asiasta voitaisiin tehdä mahdollisesti tarvittavat johtopäätökset, F. katsoo, että myös köyhemmistä oloista tuleville nuorille ja niille, jotka eivät tähtää korkeampaan koulutukseen, on annettava mahdollisuus opiskella tai kouluttautua jossakin toisessa jäsenvaltiossa; koulutuksen ja ammatillisen koulutuksen ohjelmien kokoelmaa on täydennettävä oppisopimusopiskelijoiden liikkuvuutta koskevalla ohjelmalla, G. katsoo, että koulutusta ja ammatillista koulutusta käsitteleville ohjelmille on varattava tätä varten riittävä tila neuvoteltaessa tulevista rahoitusnäkymistä; talousarviota koskevissa ja poliittisissa suuntaviivoissa tällaiset ohjelmat ansaitsevat esimerkiksi tutkimusta ja kehittämistä koskevalle puiteohjelmalle varatun kaltaisen ensisijaisen aseman, H. katsoo, että sen jälkeen, kun korkean tason asiantuntijaryhmä on vuoden 1997 alussa jättänyt komissiolle mietintönsä, tämä julkaisee valkoisen kirjan, jossa ehdotetaan ratkaisuja kaikkiin vapaan liikkuvuuden esteisiin, liittyvätpä ne lainsäädäntöön, hallintoon tai käytännön toimintaan, I. katsoo, että komission on tehtävä tässä yhteydessä ehdotuksia myös ikääntyneiden ja vammaisten henkilöiden kansainvälisen liikkuvuuden esteiden osalta, J. kehottaa komissiota tiedottamaan parlamentille säännöllisesti ja yksityiskohtaisesti edellä mainitun korkean tason asiantuntijaryhmän työstä sekä Kansalaiset ensin -aloitteeseen liittyvistä toimista, K. katsoo, että taloudellisen ja sosiaalisen yhteenkuuluvuuden mukaan olisi toimittava siten, että kansainvälinen liikkuvuus ei kielellisistä syistä pääosiltaan keskittyisi Saksan, Ranskan ja Yhdistyneen kuningaskunnan muodostamaan kolmioon, L. katsoo, että uudenaikaisen tietotekniikan edut luovat tietoyhteiskunnassa uusia liikkumismahdollisuuksia ja että sen vuoksi tietoliikennetekniikan oppimista ja käyttöä on tuettava jo varhaisella iällä, M. katsoo, että 6. toukokuuta 1996 kokoontunut koulutusasioita käsittelevä neuvosto kehotti komissiota arvioimaan yhteistyössä jäsenvaltioiden kanssa mahdollisuutta määritellä kansallisella tai yhteisön tasolla toteutettavat menettelyt, joilla helpotettaisiin sovintoratkaisun löytämistä nimikkeiden tunnustamista koskeviin erimielisyyksiin, yksittäisiin pyyntöihin vastaamiseksi; katsoo, että tätä vetoomusta on vietävä konkreettisesti eteenpäin, N. arvioi, että näin ollen niiden suositusten täytäntöönpanemiseksi, jotka on annettava tämän vihreän kirjan jälkeen, on välttämätöntä määritellä sitova aikataulu ja perustaa koordinointikomitea, jonka tehtävänä on toisaalta tehdä ehdotuksia, joiden avulla tätä aikataulua voidaan noudattaa ja toisaalta helpottaa sovintoratkaisujen löytämistä, mitä neuvosto on toivonut; 1. Iloitsee tästä komission vihreästä kirjasta, jossa tarjotaan erinomainen arvio kansainvälisen liikkuvuuden esteistä koulutuksen, ammatillisen koulutuksen ja tutkimuksen alalla ja käynnistetään konkreettisia toimia; 2. Tukee voimakkaasti komission ehdotusta pätevyysvaatimuksia koskevan eurooppalaisen alueen luomisesta, mikä merkitsee ratkaisevaa edistymistä tutkintotodistusten vastavuoroista tunnustamista koskevan järjestelmän soveltamisessa - ja tämän järjestelmän laajentamista kaikkeen korkeampaan koulutukseen, muu kuin yliopistokoulutus mukaan lukien - ja, kuten vihreässä kirjassa suositellaan, opintosuoritusten siirtojärjestelmän yleisemmässä käytössä SOKRATES-ohjelman yhteydessä käyttöön otetun järjestelmän mukaisesti; kehottaa levittämään erityisesti opintosuoritusten siirtojärjestelmästä (ECTS - European Credit Transfer System) saatuja kokemuksia ja tukemaan tätä järjestelmää vastaavasti; 3. Muistuttaa, että parlamentille osoitetut henkilöiden vapaata liikkuvuutta ja erityisesti tutkinto- ja ammattitodistusten tunnustamista koskevat vetoomukset antavat tärkeää tietoa vielä jäljellä olevista kansainvälisen koulutuksen ja ammattikoulutuksen esteistä; kehottaa komissiota käyttämään erityisesti direktiiveihin 89/48/ETY, 92/51/ETY, 93/96/ETY ja 71/1408/ETY liittyvissä vetoomuksissa esitettyjä kokemuksia kehittäessään yhtenäistä koulutusta ja ammattikoulutusta Euroopassa; 4. Pitää tervetulleena komission ehdotusta direktiiviksi vapauttamista ja siirtymäkautta koskevien direktiivien soveltamisalaan kuuluvien ammattien tutkintotodistusten tunnustamista koskevasta menettelystä, tutkintojen tunnustamista koskevan yleisen järjestelmän täydennykseksi (direktiivi 92/51/ETY); 5. Pahoittelee, että ammatillisten pätevyysvaatimuksien keskinäisessä vertailtavuudessa on edistytty vain vähän; arvioi, että on välttämätöntä toteuttaa valmentavan ammatillisen koulutuksen tai ammatillisen jatkokoulutuksen yhteydessä saatujen ammatillisten pätevyyksien vahvistaminen ja tunnustaminen ilman, että samalla vaarantuu eräissä jäsenmaissa yleinen, yrityksissä tapahtuva koulutus; pyytää jäsenvaltioita jatkamaan koulutusmoduulien ja harjoittelujaksojen vastavuoroista tunnustamista; 6. Kehottaa neuvostoa ja komissiota voimistamaan pyrkimyksiä sisällyttää direktiiviin 89/48/ETY säännös, jonka mukaan loppututkinnon suorittamisen jälkeinen työkokemus on otettava huomioon, jotta turvataan mahdollisuus käyttää tyydyttävällä tavalla hyväksi sijoittautumisoikeutta ja oikeutta vapaaseen liikkuvuuteen; 7. Korostaa LEONARDO-ohjelman myönteistä vaikutusta: kyseisen ohjelman yhteydessä kansainvälisiin sijoituksiin ja vaihtoihin osallistuville annetaan harjoittelutodistukset; 8. Kehottaa komissiota kansallisten ammatillisten koulutusjärjestelmien välisten suurten erojen huomioon ottamiseksi esittämään selkeän määritelmän ehdotetuiksi ammatillisen peruskoulutuksen alan «moduuleiksi» ja aloittamaan mahdollisia etuja ja haittoja koskevan mielipiteenmuodostuksen edistämisen; 9. Pyytää neuvostoa varmistamaan mahdollisimman pian vapaaehtoisten ja harjoittelijoiden aseman tunnustaminen; pyytää, että määriteltäisiin pikaisesti ne toimenpiteet, joilla Euroopan vapaaehtoispalveluun osallistuville vapaaehtoisille sekä kotimaansa ulkopuolella toisessa jäsenvaltiossa toimiville harjoittelijoille taataan oikeusturva oleskeluoikeuden, sosiaaliturvan ja verotuksen alalla; pyytää komissiota sitoutumaan ennen tällaisten takuiden antamista siihen, että se antaa kaiken tarvittavan avun kaikille niille Euroopan vapaaehtoispalvelun hankkeisiin osallistuville vapaaehtoisille ja harjoittelijoille, joille tämän aseman puuttuessa aiheutuisi vaikeuksia suorittaa toimintaansa; 10. Vaatii tässä yhteydessä, että käsitettä «harjoittelija» nimenomaan elinikäisen oppimisen periaatteen puitteissa tulkitaan riittävän laajasti, jotta mahdollisten osallistujien määrä pysyy mahdollisimman suurena; 11. Pyytää että oppisopimusopiskelijoille annettaisiin yhteisön tasoinen määritelmä mahdollisimman pian, jolloin oppisopimusopiskelijan asema on määriteltävä niin korkeatasoiseksi, että oppisopimuskoulutus pysyy yhtä houkuttelevana vaihtoehtona kuin korkeakouluopiskelu tai korotetaan sellaiseksi; 12. Velvoittaa komission ehdottamaan ERASMUksen mallin mukaisesti LEONARDO- ohjelmasta saadut kokemukset huomioon ottaen ja erityisesti eräissä jäsenvaltioissa hyväksi havaitun kumppanuusmallin mukaisesti oppisopimusopiskelijoiden liikkuvuutta edistävää erityisohjelmaa; 13. Odottaa, että SOKRATES- ja LEONARDO-ohjelmiin mukaanpääsyyn liittyvien tasa- arvoisuuden ja yhteiskuntapoliittisen tasapainon nimissä näiden ohjelmien rahoitusta lisätään huomattavasti, jotta voitaisiin oikeutetusti puhua käsitteestä Euroopan koulutusohjelmat; 14. Kehottaa Euroopan parlamenttia ja neuvostoa erityisesti tarkastelemaan lainsäädäntömenettelyn ja talousarviomenettelyjen yhteydessä SOKRATES- ohjelman budjettimäärärahoja, ottaen huomioon erityisesti hakemusten tulvan ja siitä johtuvan kaikille edunsaajille myönnettyjen määrien rajoittamisen, joka on haitallista ohjelmalle ja rajoittaa mahdollisten vähätuloisista perheistä tulevien hakijoiden pääsyä ohjelmaan; pyytää, että näitä määrärahoja tarkistetaan myöhemmin, kun SOKRATES-ohjelmaan liitetään oppisopimusopiskelijoiden liikkuvuutta edistävä erityisohjelma; 15. Vaatii SOKRATES- ja LEONARDO-ohjelmien hakumenettelyn yksinkertaistamista ja tukien maksamisen nopeuttamista hyväksytyissä koulutushankkeissa, koska edunsaajat eivät yleensä pysty suorittamaan ennakkomaksuja, kun rahoitus tulee vasta huomattavalla viiveellä; 16. Suosittelee, että jäsenvaltioissa koottaisiin mahdollisuuksien mukaan yhteen SOKRATES-tuet ja kansalliset apurahat, jotta vaatimattomista oloista tulevat opiskelijat voisivat mahdollisimman laajalti päästä mukaan tähän ohjelmaan; 17. Toivoo, että poistetaan ne käytännön esteet, jotka haittaavat lasten huoltajina toimivien henkilöiden osallistumista vaihtotoimintaan; vaatii, että osa-aikatyön yleistyessä kaikilla tasoilla osa-aikaista työskentelyä ei pidetä hylkäämisperusteena eurooppalaisiin ohjelmiin osallistuvien henkilöiden valinnassa; 18. Pyytää, että toisessa jäsenvaltiossa kouluttautuvan työttömän henkilön oikeus avustuksiin taattaisiin nykyisen kolmen kuukauden pituisen jakson jälkeenkin; 19. Kehottaa jäsenvaltioita pidättymään opiskeluapurahojen myöntämistä koskevissa päätöksissään syrjinnästä, olipa kyse jäsenvaltion alueella sijaitsevassa laitoksessa annettavasta koulutuksesta tai toisen jäsenvaltion laitoksessa annettavasta koulutuksesta, ja varmistamaan näin ollen apurahojen siirrettävyys; 20. Korostaa erityisesti, että neuvoston on täysin osallistuttava maasta toiseen liikkuvien tutkijoiden verotuksellista ja sosiaalista asemaa koskevan perusratkaisun etsimiseen; 21. Katsoo, että tutkijoiden liikkumista on autettava laadullisesti paremmalla rahoituksella viidennestä tutkimuksen ja kehityksen puiteohjelmasta ja muiden toimielimien kanssa tehtävällä yhteistyöllä, jolla tämän kaltaisten tehtävien kasvava kysyntä tyydytetään paremmin; 22. Pyytää komissiota edelleenkin varmistamaan, että yhteisön apurahojen hakemiseen liittyvistä hallinnollisista menettelyistä ei tule liian monimutkaisia ja että ne suhteutetaan haettavan tuen määrään; 23. Pyytää komissiota ja neuvostoa toteuttamaan tarpeelliset toimenpiteet, joilla helpotetaan opiskelijoiden ja stipendiaattien sopeutumista takaisin lähtömaahansa; 24. Pyytää neuvostoa vahvistamaan kiireellisesti yhteisen kannan komission ehdotuksesta (KOM(91)0528) ((EYVL C 46, 20.2.1992, s. 1)), joka koskee asetuksen 1408/71 henkilöllisen soveltamisalan laajentamista koskemaan jäsenvaltion sosiaaliturvajärjestelmän piiriin kuuluvia opiskelijoita; panee merkille, että Euroopan yhteisöjen tuomioistuin on tuonut esille neuvoston toimien puutteellisuuden tällä alueella «Vougioukas» -tapauksesta 12. marraskuuta 1995 antamassaan ennakkopäätöksessä ((Asia C-443, Kok. I-4033)); 25. Pyytää yleisluonteisesti, että toisessa jäsenvaltiossa koulutukseen osallistuvat henkilöt ja erityisesti opiskelijat - vaikka he eivät olisi kotimaansa yleisen sosiaaliturvajärjestelmän alaisia - nauttisivat sosiaaliturvasta vastaanottajamaassaan ja että heihin sovellettavaa järjestelmää mukautettaisiin tämän vuoksi vastaamaan palkattuihin työntekijöihin, itsenäisiin ammatinharjoittajiin ja heidän perheenjäseniinsä sovellettavaa järjestelmää; 26. Pyytää erityisesti neuvostoa hyväksymään komission ehdotuksen (KOM(96)0452) ((EYVL C 341, 13.11.1996, s. 6)) välittömän kiireellisyyden ehdon poistamisesta niiden henkilöiden terveydenhoidolta, jotka oleskelevat opintojen vuoksi muussa kuin toimivaltaisessa jäsenvaltiossa; 27. Pyytää neuvostoa valvomaan, että jäsenyyttä hakeneiden maiden opiskelijoita ja sellaisten muiden maiden opiskelijoita, joissa on käynnistetty koulutuksen, ammatillisen koulutuksen ja tutkimuksen alaa koskevia yhteisön ohjelmia, ei syrjitä jäsenvaltioiden opiskelijoihin verrattuna; 28. Kannustaa toimivaltaisia kansallisia viranomaisia myöntämään yrityksille ja erityisesti pienille ja keskisuurille yrityksille etuja kannustaakseen niitä ottamaan vastaan harjoittelijoita ja vuorottelukoulutukseen pyrkijöitä; 29. Kehottaa jäsenvaltioita antamaan selkeämmän oman panoksensa koulutuksen, ammatillisen koulutuksen ja korkeakoulutuksen järjestelmälliseksi eurooppalaistamiseksi eikä jättäytymään tässä pelkästään Euroopan unionin rahoitusohjelmien varaan, vaan huolehtimaan siitä, että esimerkiksi aikaisessa vaiheessa aloitetusta vieraiden kielten opetuksesta tulee normaalikäytäntö kaikissa koulumuodoissa ja ammatillisessa koulutuksessa, rajat ylittävä opettajien ja kouluttajien käyttö Euroopassa turvataan taloudellisesti ja oikeudellisesti ja kaksikielisten koulujen ja koulutusalojen määrää lisätään; 30. Pitää tärkeänä, että erityisesti ammatillisessa koulutuksessa edistetään vieraiden kielten oppimista, niin että taataan ainakin yhden vieraan kielen taito; tässä yhteydessä olisi kiinnitettävä enemmän huomiota passiivisen kielitaidon oppimiseen; 31. Katsoo, että jos kielten tehokasta oppimista on kannustettava ja parannettava, komission tavoite, jonka mukaisesti keskiasteen koulutuksessa on saavutettava erinomainen taso kahdessa muussa kielessä kuin äidinkielessä, voidaan saavuttaa vain jäsenvaltioiden kasvavien ponnistelujen kautta ja komission nykyistä suurempien kannustustoimien avulla ja että tähän liittyen on epäsuotuisista oloista tuleviin nuoriin kiinnitettävä erityistä huomiota; 32. Kehottaa komissiota kiinnittämään huomiota vieraiden kielten opettajien erityistilanteeseen jäsenvaltioiden yliopistoissa ja pyytää sitä laatimaan vertailevan tutkimuksen tätä henkilöryhmää koskevista nykyisin voimassa olevista työskentelyedellytyksistä eri jäsenvaltioissa, jotta voidaan varmistaa todellinen liikkuvuus ja poistaa mahdollinen syrjintä; 33. Pyytää komissiota esittämään konkreettisia suosituksia kannustaakseen koulutukseen ja ammatilliseen koulutukseen liittyvien yhteisön ohjelmien yhteydessä kansallisia tukijärjestöjä rohkaisemaan henkilöitä, jotka haluavat osallistua koulutukseen toisessa jäsenvaltiossa, valitsemaan harvinaisemman kielen; 34. Katsoo, että on välttämätöntä parantaa tietojen levittämistä ohjelmien tarjoamista mahdollisuuksista nuorille, jotka haluavat suorittaa osan koulutuksestaan ulkomailla; kannattaa sen vuoksi EU:n koulutusohjelmien kriittistä tarkastelua sen suhteen, ovatko ne avoimia ja lähellä kansalaisia, ja vaatii tehokkaan välittäjäjärjestelmän luomista paikalliselle ja alueelliselle tasolle, jotta tasa-arvoisten tukiohjelmiin mukaanpääsymahdollisuuksien puitteissa saadaan aikaan sopivia palvelupisteitä mahdollisimman monille nuorille, vanhemmille, kouluttajille ja opettajille, jolloin jo olemassa olevia laitoksia, kuten kirjastoja ja asukasyhdistyksiä, voitaisiin käyttää tiedotustoimistoina; 35. Katsoo, että on vastattava kiireellisesti koulutusasioita käsittelevän neuvoston toukokuussa 1996 esittämään kehotukseen, joka koski sovintoratkaisujen löytämistä nimikkeiden tunnustamista koskeviin erimielisyyksiin, yksittäisiin pyyntöihin vastaamiseksi; katsoo, että tämä pyrkimys on ulotettava koskemaan harjoittelujaksojen tunnustamista; tukee ponnisteluja todistusten suuremman avoimuuden aikaansaamiseksi (esim. monikielisyys, selvästi esitetty opintojen sisältö), mikä helpottaa yksilökohtaisia tunnustusmenettelyjä; 36. Katsoo, että näin ollen on toukokuussa 1996 kokoontuneen neuvoston vaatimukseen vastaamiseksi sekä vihreän kirjan seurannan ja kyseisessä asiakirjassa esitettyjen komission suositusten varmistamiseksi olennaisen tärkeää, että a) keskusteltuaan näistä suosituksista neuvosto hyväksyy sitovan aikataulun niiden täytäntöönpanemiseksi, b) neuvoston rinnalle perustetaan koordinointikomitea, joka muodostuu jäsenvaltioiden korkean tason edustajista ja tarkkailijoina toimivista komission ja Euroopan parlamentin edustajista, c) tämä koordinointikomitea kokoontuu säännöllisesti ja sen tehtävänä on - antaa konkreettisia ehdotuksia, joiden tavoitteena on panna täytäntöön sovittujen määräaikojen kuluessa suositukset, joilla pyritään helpottamaan kansainvälistä liikkuvuutta koulutuksen, ammatillisen koulutuksen ja tutkimuksen alalla - hakea itse määritteleminsä menettelyin ratkaisuja nimikkeiden ja harjoittelujaksojen tunnustamista koskeviin erimielisyyksiin, yksittäisiin pyyntöihin vastaamiseksi; 37. Kehottaa puhemiestään välittämään tämän päätöslauselman komissiolle ja neuvostolle sekä jäsenvaltioiden hallituksille ja parlamenteille.